b'\n_START_ARTICLE_\nVarhaug gamle kirkeg\xc3\xa5rd\n_START_PARAGRAPH_\nVarhaug gamle kirkeg\xc3\xa5rd er en kirkeg\xc3\xa5rd som ligger i havgapet p\xc3\xa5 g\xc3\xa5rden Varhaug i H\xc3\xa5 kommune. Kirkeplassen er fra mellomalderen. Rundt 1200 ble trolig den f\xc3\xb8rste kirken reist her, og det er mye som tyder p\xc3\xa5 at denne ble lagt p\xc3\xa5 et gammel hedensk kultsted. Flere forskjellige kirker har st\xc3\xa5tt p\xc3\xa5 kirkeg\xc3\xa5rden. Den gamle kirken ble revet i 1905 og ny kirke ble bygget p\xc3\xa5 Odland._NEWLINE_Like utenfor kysten her var det et skipsforlis (\xc2\xabIngermanland\xc2\xbb) i 1842 som krevde 389 russiske liv. De fleste ble begravet p\xc3\xa5 Varhaug gamle kirkeg\xc3\xa5rd som er fredet. Det er ogs\xc3\xa5 reist et minnesmerke over russerne og "sj\xc3\xb8folk som her fikk sin grav".\n_START_SECTION_\nVarhaug kapell\n_START_PARAGRAPH_\nI 1951 ble dagens kapell, Varhaug kapell, reist med de gamle kirkeklokkene fra 1791 i. Senere testamenterte Guri \xc3\x85nestad et bel\xc3\xb8p til legging av glaserte takpanner. Kapellet er vel 15 m\xc2\xb2 stort, og har 14 j\xc3\xa6rstoler til \xc3\xa5 sitte p\xc3\xa5. Kapellet blir ofte brukt til vielser._NEWLINE_I 2003 ble kapellet brukt i innspillingen av musikkvideoen til Kaizers Orchestras sang: Evig Pint fra album med samme navn.'